CELEX: 32006D0268
Language: da
Date: 2006-04-05 00:00:00
Title: 2006/268/EF: Kommissionens beslutning af  5. april 2006  om ændring af beslutning 2005/393/EF for så vidt angår spærrezoner i forbindelse med bluetongue i Italien  (meddelt under nummer K(2006) 1260)   (EØS-relevant tekst)

6.4.2006   
            
            
               DA
            
            
               Den Europæiske Unions Tidende
            
            
               L 98/75
            
         
      KOMMISSIONENS BESLUTNING
   
   af 5. april 2006
   om ændring af beslutning 2005/393/EF for så vidt angår spærrezoner i forbindelse med bluetongue i Italien
   (meddelt under nummer K(2006) 1260)
   (EØS-relevant tekst)
   (2006/268/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 8, stk. 3, litra c), og artikel 19, stk. 3, og
   ud fra følgende betragtninger:
   
               (1)
            
            
               Ved direktiv 2000/75/EF er der fastsat bestemmelser og foranstaltninger til bekæmpelse af bluetongue i Fællesskabet, herunder etablering af beskyttelses- og overvågningszoner og forbud mod, at dyr forlader disse zoner.
            
         
               (2)
            
            
               Kommissionens beslutning 2005/393/EF af 23. maj 2005 om beskyttelses- og overvågningszoner i forbindelse med bluetongue og betingelser for flytninger ud af og gennem disse zoners (2) indeholder bestemmelser om afgrænsningen af de overordnede geografiske områder, hvor medlemsstaterne skal etablere beskyttelses- og overvågningszoner (»spærrezoner«) i forbindelse med bluetongue.
            
         
               (3)
            
            
               Italien har meddelt Kommissionen, at der ikke har været nogen virus i omløb i provinserne Livorno og Pisa siden april 2005.
            
         
               (4)
            
            
               Nævnte provinser bør derfor betragtes som fri for bluetongue og — på grundlag af Italiens behørigt begrundede anmodning — udgå af listen over spærrezoner.
            
         
               (5)
            
            
               Beslutning 2005/393/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I bilag I til beslutning 2005/393/EF udgår »Pisa« og »Livorno« under Zone B (Toscana).
   Artikel 2
   Denne beslutning anvendes fra dagen efter offentliggørelsen i Den Europæiske Unions Tidende.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 5. april 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74.
   
      (2)  EUT L 130 af 24.5.2005, s. 22. Senest ændret ved beslutning 2005/828/EF (EUT L 311 af 26.11.2005, s. 37).